Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: az 1957. évi IV. törvény rendelkezései szerint járjon el, és gondoskodjon a jogerős határozatok — az abban foglaltak
Paragraph Index: 258

az 1957. évi IV. törvény rendelkezései szerint járjon el, és gondoskodjon a jogerős határozatok — az abban foglaltak szerint — végrehajtásáról, illetve intézkedjen a határozatban foglalt kötelezettségek kikényszerítése iránt, valamint a határozat módosításának, visszavonásának lehetőségét kizárólag akkor alkalmazza, ha ennek törvényi feltételei fennállnak. A jegyző az ajánlásokat elfogadta. A jegyző válaszát az országgyűlési biztos elfogadta. A panaszos a Közigazgatási Hivatalhoz benyújtott több beadványában kifogásolta a jegyző eljárását. Panaszbeadványaira a következő felvilágosítást kapta tájékoztató levél formájában: „A birtokháborítás nem csak egy minden műszaki követelményt kielégítő szigetelési munkálattal szüntethető meg, hanem olyan módon is, hogy megszüntették a szennyvíztároló használatát. Amennyiben ezt a tározót újból használják, egy nem kellően szigetelt állapotban és a szennyvíz átszivárogna, akkor újbóli bejelentés alapján az eljáró hatóság köteles lenne a birtokháborítás megszüntetése iránt intézkedni.” A Közigazgatási Hivatal eljárása, hogy egy tájékoztató levélben végezte el egy már jogerős határozat megváltoztatását, módosítását, így elfogadta a szennyvízakna tisztítását — az elsőfokú jogerős határozatban előírt szigetelés helyett —, a jogorvoslathoz és a jogállamiság elvéből fakadó jogbiztonsághoz való alkotmányos joggal összefüggésben visszásságot okozott. A visszásság orvoslására az állampolgári jogok országgyűlési biztosa kezdeményezte, hogy a határozat módosításának, visszavonásának lehetőségét kizárólag akkor alkalmazza, ha ennek törvényi feltételei fennállnak, valamint

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes